
Ningú podrà traduir, repre- 
sentar, ni reimprimir aquesta 
producció sense permís de son 
autor. 

La Societat d’Autors Espa- 
nyols és la única encarregada 
d'aquesta obra, i amb ella deu- 
ran entendres tots els teatres i 
societats que vulguin represen- 
tar-la. 

Queden reservats tots els drets. 


Estampa La Renaixensa, Xuclà, i J. — Barcelona. 

A EN JOAN SAIG1 


Com a prova de carinyo i afecte , 

Els autors. 

REPARTIMENT 


PERSONATGES 


ACTORS 


Jordi . . . 
Mateu . . 
Valentí . . 
Quirse . . 
Joan . . . 
Rafel. . . 
Mosso PRIMER 
» SEQON . 


Joan Saigi. 

Llorenç Capa. 

Joan Canela. 
Francesc Cortadellas 
Francesc Miralles 
Roman Janue. 

Pere Gelabert. 

N. N. 


L’acció passa en una pagesia dels voltants de Giro- 
na. — Any 1802. — Trajos de l’època. 

Per dreta i esquerra s’entenen les de l’actor. 

Acte únic 


L’escena representa els baixos d’una masia. Portes late- 
rals a dreta i a esquerra i una al foro que figura 
dona al camp. Eines de pagès armconades en un 
cantó de la llar. Una capelleta de la qual penja una 
llàntia encesa. En últim terme una escala que es 
practica amb les habitacions de dalt. El mobiliari 
segons l’època. Es de nit. 

Es recomana al Director d’escena procuri donar al con- 
junt del quadro l’ efecte més típic possible. 

ESCENA PRIMERA 

JORDI, VALENTÍ, RAFEE, JOAN / dos tHOSSOS. 

A Vaixecar-se el teló Valentí , Rafel , Joan i els dos 
mossos estan assentats a Ventorn d y una taula com si 
acabessin de sopar . Valentí dona a entendre que els 
està contant alguna cosa. Jordi , dorm vora la llar 
tenint el cap recostat a Vescó. 

Val. 

Raf. 

Val. 

Raf. 

Val. 


(Per Jordi-) Credeu-me amics, és un home 
que mai a ningú ha fet mal. 

I no parla ? 

Moltes voltes, 

pro sempre d’un modo estrany. 

Quin misteri ! 

Ca I T’ea^anyes. 

De misteri no n’hi ha cap. 

Si tu el fet sapiguessis 
de tot quant li va passar 
no t’estranyaria mica 
lo que t’he contat abans. 

Raf. 

Digues doncs que aquests que escriuen 
roinansos . . . 

Val. 

Ja ho crec. Caram! 

Ben segú en prenia notes 
i d’elles feia un llibràs. 

Quina història en surtiria ! 

Raf. 

Vols contar-nos-la ? 

Val. 

Demà. 

La vetlla sense adonar-nos 
ens ha passat com un llamp 
i encara hem d’entrar les saques 
que aquest vespre ha dut en Blai. 
Després com que el pare es fora 
si tornava... 

Joan 

Ben xafat, 

no es pensés que som uns dropos 
que el temps passem enraonant. 

Raf. 

Ha sortit ? 

Val. 

Ja fa estoneta, 
fins a l’ermita haurà anat. 

Joan 

Qu’és bo en Mateu ! 

Raf. 

Com pocs corren. 

Joan 

Sobre tot no crida mai! 

Val. 

Apa minyons, deu-vos pressa, 
cuiteu un xic que’s fa tard. 

Raf. 

Quin pare que tens hereu! 

Val. 

No me’l mereixo vritat? 

Joan 

Oh! Sí! 

Raf. 

Tens el que’t pertoca. 

Tu ets un noi... 

Val. 

(Amb orgull.) Tinc divuit anys! 

Raf. 

Endavant, l’orgull ja et pica 
de volguer ser home aviat. 

Val. 

Com que ho soc! 

Raf. 

No vulguis corre 
prou que el temps passa volant. 

Jo així deia i ara miram 
ja tinc alguns cabells blancs, 
però en fi, deixem-ho corre 
i anem al nostre treball. 

Vols les saques dintre ? 

Val. 

Totes. 


Digitized by C^ooQle 


9 - 


Raf. 

Val. 


Joan 


Raf. 


Mos. i 

Joan 


Val. 

Joan 

Val. 

Raf. 

Joan 

Raf. 


Val. 


Jordi 

Val. 


Desseguida. 

No fos cas 

que eixa nit tinguéssim aigua 
i perdessim part del blat. 

Tens raó, quan jo venia 
de l’hort de can Montanyans 
he vist que corrien núvols 
que no’m semblaven com cal. 

Tu, Felip, obra la porta. 

(Dirigint-se a l’altre.) 
Junt amb aquest n’eu a baix, 
feu lloc darrera la llenya. 

(Forsejant la porta.) 

Com s’obra això ? 

Que’ts babau! 

Dona un tom ! Així ! Veus home ? 

(A l’obrir la porta es vert un llampec.) 
Jesús ! Llampega I 

Sant Marc! 

Si s’entreté gaire estona 
el teu pare’s mullarà. 

Temo per ell. 

Cauen gotes? 

Cap I Ni una ! 

Doncs avant ! 

(Rafel i Joan desapareixen pel foro. Mosso 
primer i segon alcen una trapa del mig de 
l’escena i baixen per ella.) 


ESCENA II 

valenti i jordi que continúa dormint 

Pobre pare! Ja comencen 
els anys a ser-li pesats. 

Com m’estima I Si’s moria 
quin cop per mi més fatal! 

Que no sigui! Per ell prego 
Verge dels desamparats ! 

(Delirant.) Oh! No í Deixeu-me que’m maten I 
Qu’és això ? 

Jordi 

Val. 

Jordi 

Val. 

Jordi 

Val. 

Jordi 


Lo meu fill ? Mai 1 
Ah ! Es el boig I 


Primer mateu-me I 
Ma muller ! Lo torrent I Ah ! 

Somia com sempre ! Vos ! 

(Despertant-lo. 


Eh? Qui sou? 


) 


No us dongui esglai . 

Só en Valentí ! Què us passava ? 

(Com si realment despertés d 9 un somni.) 
Cal No res...! Emmascarat 
portava el rostre i volia... 

Oh! No vui dir-ho! Es villà! 

Era un lladre I Si I Era un lladre ! 

L'he conegut ! Vull mata’l ! 

(Canviant de tò.) 
No ploris, no, muller meva! 

No t'espantis fill aimat I 

( Aixecant-se i delirant per graus.) 
La nit son manto escampava 
la tempesta fera i gran 
de lluny, molt lluny bramulava 
i el llampec zigzagueixava 
tot l’espai iluminant. 

Jo estava sol! Ma muller 
lo fill del meu cor b resava, 
cantant-li amb goig placenter 
la non-non i rialler 
al bresol s’endormiscava. 

Jo somreia! Si! Somreia! 

Mes, ai! Que no era com ara, 
sa cançoneta em distreia 
però més l'amor de mare, 
que dintre del seu cor veia. 

De sopte a dins sento un crit, 
vers a mi un bulto s’atansa. 

I era fosc I molt I Negre nit ! 

Ah! Com batega el meu pit 
tant sols de la recordança. 

Lo bulto a mi s’abraona! 

Crido ! No puc ! M’ofegava ! 

Sento una veu qu’enraona... 

l’honra ’m diu ? No. . . ! M’apresona 
i després... no sé...*m trobava... 
dins d’un torrent... també sol... 
brut de sanc i en mon deliri 
creia veure allí un bressol 
que per fer-me més martiri 
l’havien posat de dol. 

Creia veure allí abraçada 
plorant llàgrimes de fel 
una dona agenollada 
que amb ira desesperada 
clamava pietat al cel. 

Tot era engany! Tot mentida! 

Tot era un somni fatal ! 

Ma muller deixà eixa vida 
perquè un malvat homicida 
li clavà al cor un punyal. 

Mon fill! Pobre fill del cor! 

No’l veure més! L’he perdut! 

Segurament que’l traidor 
destrossà son tendre cor 
sens trobà en mi segú escut. 

Jo’m tomo boig! La cançó 
de la non-non tant m’inquieta 
que escolto encar son ressò 
non-non, lo meu infantó...! 

Non-non, non-non, la non-neta. 

(Queda com abatut.) 

Val. v Pobre home! Me fa una llàsitima... ! 

Sempre està així, sempre igual! 

Fins fa plorar devegades... ! 

Trenca el cor senti’l parlar ! 

Sort que aquí ha trobat amparo, 
sort que aquí ha trobat l’escalf 
d’una llar que fou honrada 
per los meus antepassats. 

Pobre boig! Ningú t’escolta, 
ningú fa cas de tos clams. 

Tothom de tu se’n aparta 
com si fes por ton mirar. 

Jo’t venero! Tu la glòria 
com a 1 premi alcançaràs. 

Quir. 

Val. 

Quir. 

Val. 

Quir. 

Val. 

Quir. 

Val. 

Quir. 


Val. 

Quir. 

Val. 

Quir. 


Val. 

Quir. 

Val. 


Quir. 


ESCENA III 

dits i quirse que entra pel foro 
Ola, noi! 

Com ? Sóu vos, oncle ? 

Si, jo soc, t’espanto ? 

No! 

Com que fas aquesta cara 
de prunes agres... 

Ca! El boig... 

m’esplicava... 

(Amb interès .) Què? Què’t deia? 

Lo de sempre. 

Ja! Cançons! 

No comprenc perquè’l teu pare 
ha de ser tan enfadós. 

Que’n treu de recollir dropos, 
com ara és aquest? 

Honor ! 

Tan ximple ets tu com ell. 

Oncle, 

lo fer be sempre és honrós. 

Bé, si, pro d’aquestes coses 
ja’n faràs festa major. 

Creu-me i deixat de romansos 
tot això son vuits i nous. 

L’home qu’és home procura 
fer lo be per ell tan sols. 

No ho cregueu, oncle! 

Musiques ? 

Vols tu ensenyar-me a mi, noi? 

Mai! Si vostres anys respecto, 
més encara ho faig pel nom 
qu’haig de dar-vos, puix del pare 
verdader germà li sou. 

No és ma intenció lo reptar- vos, 
ni ofendreos per res del món, 
pro si m’estranya moltíssim 
que de vos surtin tals mots. 

Ai! Ai! Ai! Vaia un set-ciències 

Val. 

Quir. 

Val. 

Quir. 

Val. 

Quir. 

Val. 

Quir. 

Val. 


Quir. 

Val. 

Quir. 


Val. 

Quir. 


dits i 


Raf. 


Val. 

Raf. 


Quir. 


— 13 ~ 

n’ha sortit d’aquest meló. 

Fés, noi, fés ! No hay dicho nada, 
com diuen ara’ls senyors. 
Canviem d’assumpto. 

Com vulguis. 

Heu sopat I 

Totjust fa poc. 

Més val aixís. I ton pare? 

No tardarà. 

Qu’és dalt ? 

No. 

L’haig de veure. 

Fins l’ ermita 
de la Verge del Socors 
crec segons ha dit, anava. 

Vaia un gust I M’hi jugo’l coll' 
que no vindrà sec a casa. 

Voleu dir? 

De lluny els trons 
se senten i’l cel, de negre, 
sembla una gola de llop. 

Tinc ànsia per ell. 

Si dura 

com fins ara lo ventot 
fora fàdl... 


ESCENA IV 

rafel que apareix en el llindar de la porta 
del foro. 

(Veient a Quir se.) Dispenseu-me; 

Valentí, vols fé’l favor 
un moment...? 

Vinc desseguida. 

Nos hem trobat qu’ara’ls dos 
no podem sens més ajuda 
carregar-nos... 

Ves, ves, noi. 

Mentrestant jo aquí m’assento. 

Ei f Tu ! 

(Cridant a Rafel que marxava junt amb Va- 
lentí.) 

Abans regira’l foc ! 

(Rafel ho fa i un cop Ue$t desapareix.) 
Si s'apagués... Deu t’ho pagui. 

(Calentant-se.) 

A, ja, jal Qu’és calentó I 
Per mi’l foc és mitja vida I 
Bó! 

( Adonant- se de Jordi . ) 
No’m recordava’l boig. 

Com me mira! ’Ls ulls li surten! 

Sembla que’m coneixi! No! 

N’estic segur! Sa memòria 
de res pot dur-li recorts. 

Fa tants anys... 

(Espantant-se pel soroll que fa Joan que entra 
amb una saca al coll i és dirigeix al so- 
tarrani.) 

Qui és ? 

(Sossegat al veure’l.) 
Ah! Un mosso! 

Fins m’ha espantat com hi ha món! 

Per res m’esglaio! Mil ombres 
sempre veig a mon entorn 
i’m penso que... ba ! Quimeres! 

Sempre estic veient visions I 
Calma, Quirse í 

(Fent una petita pausa i fixant-se amb Jordi 
v que el mira de fit a fit.) 

Una altra volta 
vers a mi sa vista’l boig 
dirigeix ... si’m coneixia . . . 

No pot ser...! S’aixeca... oh! 

(Jordi ha seguit tots els moviments que ex- 
pressa Quirse , un cop aixecat Uensa una 
mirada investigadora per l’escena i no 
veient-hi ningú més se dirigeix a ell. Jordi 
demostra un temperament d’idiotisme. Quir- 
se una violència que V aterra. Estudiis la 
situació dels dos personatges.) 

Jordi No l’heu vist ? 

Quir. 

Jordi 

Quir. 

Jordi 


Quir. 

Jordi 


Quir. 


(Esglaiat.) A quí? 

En va’l cerco. 
Busco’l lladre de mon nom, 
busco’l lladre de ma honra, 
mes mai puc trovar-lo enlloc. 

Un lladre ? 


(Inmutant-se per graus) 
Si... un lladre n’era. 

Va robar-me casa, honor, 
ditxa, pau . . . 

(Fixant sa vista més a n’ell.) 
Mes Deu ! Que miro ? 

(Aterrat.) Què? Qu’has vist? 

(Perdent Valucinació.) 
Je, je! Sou vos? 
(Quirse es tranquilitza.) 
Jo que’m creia... il·lusió vana! 

Jo qu’em creia... estic mig foll! 

Sempre així! Sempre aquest dubte! 

Sempre aquest fatal record...! 

Si’l lladre trovo...! Mes ungles 
vull enfonsar en son coll...! 

Vull ensanyar mon coratge, 

fent mil trossos de son cor, 

vull que’s cargoli de ràbia, 

vull gosà esclafant son front, 

vull en fí que l*infem s’obrí 

perquè dragar pugui als dos 

i restes nostres no quedin 

mentres hi hagi... cel... mar... món...! 

(Desapareix desatinat pel foro.) 
Oh, quin turment més horrible ! 

Descobert ja ho veia tot! 

Se’n ha anat ? 


(Mirant a son entorn.) 
Oh ! Sí ! Ja es fora ! 

Respiro ! Com bat mon cor I 

Temia que la condència 

no’m fes delatar certs mots 

i a terra veiés per sempre 

mes perdudes ilusions. (Pausa.) 

Quant tarda en Mateu I Ressonen 

cada cop més forts los trons 
i la tempesta s’acosta 
bramulant com aquell jorn. 

Si, bramula amb tota força 
com feia quant jo frisós 
tenint un home als meus braços 
cercava'ls cingles d’un gorg. 

Reso na dins més orelles 
l’eco d’un ai! llastimós 
qu’ofegà la torrentada 

(Traspassa V escena Joan , que ve de dur una 
saca.) 

que des del cel queia a dolls. (Decidit.) 
Sort tinc que avui tot ho acabo. 

Demà fujo d’eixos llocs 
i*l delicte que m’acusa 

tanco de mon pit al fons. (Sentint soroll.) 
Algú s’acosta... amaguem-nos... 
no coneguessin... valor... I 

(Entra per la porta lateral esquerra.) 


ESCENA V 

mateu, valenti que entren pel foro 


Val. 

Creieu pare qu’em tenieu 
plè d’ànsia. 

Mat. 

No sé perquè! 

Quins motius tens ? 

Val. 

Que us diré...? 

Com que de tant lluny venieu... 

Mat. 

Lluny l’ermita ? 

Val. 

No... però... 

L’amor qu’us duc... 

Mat. 

Oh I Fill meu ! 

No temis. 

Val. 

Vaja’m sap greu 
que al tard sigueu fora... 

Mat. 

Bo. 

Val. 

Veniu molt moll? 

Mat. 

Ca! No gaire. 

Val. 

Mat. 

Val. 

Mat. 

Val. 


Mat. 

Val. 

Mat. 

Val. 

Mat. 

Val. 

Mat. 

Val. 

Mat. 

3 


Plourà molt ! 

Be ho diu’l cel. 

No tanques ? 

Treu en Rafel 

les saques perquè... (Per la porta oberta .) 

Ui! quin aire! 

No comprenc perquè a ’questa hora 
no haveu del tot acabat ! 

Jo us diré, los sacs del blat 
quedaven avui a fora 
i per por de qu’es mullesin 
cas que plogués eixa nit, 
qu’els recollissin he dit 
perquè a baix los estenguessin. 

No he fet be ? 

Molt be has obrat. 

I en Felip ? 

Junt amb en Quim, 

fant l’estesa . 

Dius que... ( Estornudant .) 

AtximI 

Jesús ! 

Ja m’he costipat. 

Sols me falva ara aquesta, 
ple de dolor com estic, 
per aliviar-me un xic, 
ja he trobat bon fi de festa. 

No ha vingut ningú ? 

Ningú! (Fent memòria.) 
Dic mentida... l’oncle... si...! 
moments abans era aquí. 

(Sobressaltat.) L’oncle Quirse ? 

(Valentí fa un signe afirmatiu amb ef cap.) 

(Qu’el pot dú?) 

Parlar amb vos crec volia, 
segons ell se m’ha expressat 
i estranyo se’n hagi anat 
sens ni dirm’ Ave Maria. 

(Voldrà acàs...? Es impossible! 

Massa he fet pel seu honor; 
mentida sembla que un cor 
com el seu siga creïble. 

Jo tan noble i caballer, 
tan honrat i tan lleal, 
i ell que d’instint criminal 
siga, oh ! Deu meu ! No pot ser ! ) 

(Observant-lo.) 


Val. 

S’entristeix... què teniu pare? 

Mat. 

Res fill meu, ja m’ha passat, 
no era res, ja ho he olvidat. 

Val. 

Si esteu groc! 

Mat. 

Com? Per la cara. 
No’n facis cas, res m’apura. 

Veus? Mon rostre ja somriu, 
tenint-te a tu qui no viu 
ple de goig i de ventura ? 

Val. 

Pare... ! 

Mat. 

Prompte’t deixaré... 

Val. 

Deixar-me vos? 

Mat. 

Que t’estranya ? 

La mort no falta ni enganya 
quant és l’hora sempre ve. 

Val. 

Tenint un fill qu’os adora 
no heu de posar- vos aixís. 

No sou ditxós ? 

Mat. 

Molt felís! 

Mes encar amb tu a la vora. 

Val. 

Doncs aixamples deu al cor 
i allunyeu tot lo perill, 


puix mentres visqui aquest fill 
sec serà lo vostre plor. 


ESCENA VI 

dits i joan que entra com Valtra vegada amb un sac 

al coll. 


J oan Mositramo ! 

Mat. Què vols, Joan? 

Joan En Rafel diu si podeu... 

Mat. Me’n hi vaig. 

Val. Que no acabeu? 

Joan En queda un altre. (Baixa per la trapa.) 

Mat. 

Val. 

Mat. 

Val. 


Mat. 

Val. 

Mat. 

Val. 

Mat. 

Val. 


Joan 


Quir. 


Joan 

Endavant. 

Ja se’l que vol. 

EH dirà. 

Se li ha ficat la mania 
que demà a punta de dia 
pugui los fruiters plantà. 

Tan prompte ? 

Es lo que dic jo. 

I amb aquest temps ? Desvarieja I 
Com te tants anys repapieja. 

Veurem lo que’m diu. 

Això ! 

(Se'n van per la porta del foro, en aquest 
moment surt Quirse del cuarto esquerra.) 


ESCENA VII 

quirse, cerciorant-se de que està sol 

Són fora...? Gràcies a Deu I 
Ja tinc pensat qu’haig de fé 
si a les bones no’n trec re 
rinfem m’ajudi Mateu. 

Tu el nom de ma rassa escudes 
i orgullós alces ton front, 
tu ets un Salvador del món, 
jo sóc per tu un cínic Judas. 

Veiam doncs si mentrestant 

tinc temps per fé’l que no puc. (Pensant.) 

Que’m fa falta ? 

(Surt i figura que enraona amb els d'abaix .) 

Aquell saüc 
deixa’l que s’assequi. 

(Sorprès i adonant-se’n.) En Joanl 


ESCENA VIII 

QUIRSE i JOAN 

(Enraonant per ell sol.) 
Dimontri de Quim...! 

Quir. 

Joan 

Quir. 

Joan 

Quir. 

Joan 

Quir. 

Joan 

Quir. 


Quir. 


Mat. 

Quir. 

Mat. 

Quir. 

Mat. 


Quir. 


Mat. 


(Iluminat per una idea el detura.) Vens bé. 
Qui jo... ? 

Si, t’haig de parlar. 

Digueu... 

Voldries guanyar. . . ! 

Sempre, si’l tracte’m convé. 

M’esperes doncs allí a fora, 
vinc desseguit... 

Pro... digueu... 

Ja ho sabràs, ves, que’n Mateu 
sento parlà aquí a la vora... 

(Joan sense entendre una paraula arronsa les 
espatlles i desapareix pel foro.) 


ESCENA IX 

quirse i desseguida mateu 

Si logro convence’l... si...! 
sent tan ignocent... qui’n dubta? 
l’or al més aixerit supta... 

S’acosta ell! 

(Sorprès al veure’L) Quirse! Tu aquí? 
Jo mateix, no m’esperaves ? 

No a fe i la sanc se’m subleva 
veure’t en presència meva. 

(Amb sorna.) Veuràs, com que t'apartaves 
de mi, m'he dit, ves-lo a veure: 

Ta befa me dona esglai, 
som germans, no hem renyit mai... 

Veste’n, Quirse! 

Ja’m vols treure? 

Tot just fa poc qu’he vingut 
i amb un desaire així’m deixes ? 

No, Quirse, no, és que fereixes 
l’honor d’un casal perdut. 

Ta presència’m recrimina, 
fa recordar’m ton passat 
i veig en ell tot tacat 
lo qu’abans llum diamantina 
per lo nostre pare fou, 

Quir. 


Mat. 

Quir. 

Mat. 


Quir. 

Mat. 


Quir. 

Mat. 

Quir. 

Mat. 

Quir. 

Mat. 


veig en ell taca sagnosa 
qu’al bell mig dels ulls se’m posa 
i un pes sento que’m commou. 
Sempre seràs ximple igual. 

Qu’en treus home d’amohinar-te ? 
Lo qu’és vell... 

Mudem de carta. 
Perquè has vingut ? 

Si’t sap mal... 
Si, me’n sap, perque llegeixo 
dins tos ulls lo que pretens. 

Se’l que vols. 

Los meus intents...? 

Si, Quirse, si, te’ls coneixo. 

Lo joc en ton cervell nia 
i’t du vers a un precipici. 

Lo joc per tu n’és un vici 
que’n va aumentes cada dia. 
Busques diners per saciar 
la passió que t’ilumina. 

Lo brill de l’or et domina 
tant que al crim te fa portar. 

Tant com al crim...! 

No, no mento. 
Recorda aquell jorn...! 

(Com ferit pel recort.) Oh! Calla! 
Sembla que’l teu cor batalla ; 
jo tan sols dic lo que sento. 

Vols retreure’m lo passat? 

Ton passat dius ? Causa pena ! 
Sort tens que de la cadena 
lo teu germà t’ha salvat. 

Deu s’emportà ma muller 
còm ja saps en aquells die9 
i un fill que mes alegries 
fora si visqués potser. 

Més tard al fanc tu tirares 
l’honra pura, immaculada, 
qu’amb tanta fe fou deixada 
pels que foren nostres pares. 
Diguem, què fores si jo 
lo teu crim, desditxa cruel!, 

Quir. 

Mat. 

Quir. 


Mat. 

Quir. 

Mat. 

Quir. 

Mat. 

Quir. 

Mat. 

Quir. 


Val. 

Mat. 

Quir. 

Mat. 


Quir. 


No hagués tapat amb lo vel 
de l’amparo i compassió ? 

Per la sed d’or vas robar! 

Per la sed d'or fins matares ! 

Lo gorg negre...! (Fent-li veure ilusionat.) 
No’l repares? 

No te’n recordes, germà ? 

No t’acusa la conciència 
d’aquell fet tan horrorós? 

Acabem ! ( Intranquil .) 

Sigues piadós, (Amb llàstima .) 
que’l oel otorga clemència I 
(Sens fer cas de lo que diu Mateu.) 

Soc aquí perquè’m donguessis 
cent unses que per demà 
necessito. Dom-Les ! 

Ah! 

No he vingut perquè'm jutgessis. 

Vols cent unses ? 

Com cent sols. 

Los meus drets ningú pot torsa. 

Me les donaràs per forsa 
si és que de bon grat no vols. 

Quirse! pel celi 

Viva Deu ! 


ESCENA X 

DITS i VALENTÍ 

(Valentí surt , mes al sentí els crits dels dos, 
es queda al fons.) 

Que passa aquí ? 

(Amb amargura.) Vols ma vida! 

No’t fa res ser fratricida ! 

Vull que'm donguis lo qu’és meu. 

Lo qu’és teu... ! ments, Quirse, ments, 
puix que t’he donat doblada 
l’herència que’t fou deixada 
i que al joc tota la tens. 

Tu ja ets vell, estàs molt mal, 

i sens pensar pots morí. 


Mat. 

Queda’l meu fill Valentí, 
qu’és l’hereu d’aquest casal. 


Quir. 

En Valentí no és fill teu 
per lo tant és tonteria 
de privar-me lo que un dia, 
prop o lluny, a d’ésser meu. 


Val. 

Oh...! 


Quir. 

No siguis tan ilús, 
omplint lo teu pit de goig, 
fent bé fins a un pobre boig 
víctima meva... 


Val. 

Jesús ! . . . 


Mat. 

Miserable ! . . . ( Dirigint-se 

a ell.) 

Quir. 

(Detenint-lo.) Festa enrera. 


Mat. 

Lladre ! 


Quir. 

Dom-les I 


Mat. 

Mai ! 


Quir. 

Per Deu, 

dom-les, sinó vols, Mateu, 
mostri mos instints de fera ! 

Tu mon crim vas descobrir 
puix així ho volgué ma sort; 
més no torsaràs mon nort, 
perquè t’haig de vence al fi! 



(Quirse es precipita sobre Mateu i 
al veure-ho deté a Quirse.) 

Valentí, 

Val. 

Traidor ! 


Mat. 

Valentí I fill meu I 


Quir. 

Tu aquí...! bé: no’m desconhorta; 
de casa’m tanqueu la porta, 
mes prompte qui só sabreu. 



(Marxa. Tot molt ràpit.) 

ESCENA XI 

MATEU i VALENTÍ, després JORDI 

Val. 

Malvat! (Mirant com fuig.) 

Mat. 

Deu de l’infinit 1 

Ets tu ? 

Val. 

Mat. 

Val. 

Mat. 


Val. 


Mat. 


Val. 


Mat. 

Val. 


Si jo, qu’escoltava. 

I saps ? 

Se tot quant parlava. 

(Caient abatut en una cadira.) 

Deu meu ! perquè ho ha sentit ! 

(Pausa curta.) 

Venia de fora, he entrat 
mes al ser aprop de la porta 
sento com amb veu prou forta 
lo vositre germà ha cridat : 

«En Valentí no és fill teu, 
per lo tant és tonteria 
de privar-me lo que un dia, 
prop o lluny ha d’ésser meu.» 

Al sentí això, dins mon cor 
la sang m’ha quedat gelada, 
i en mon cap duc alenada 
de follia, fel i mort. 

Qui ets tu doncs ? M’he preguntat. 

Qui és aquest que t’amparava 
i com pare t’estimava ? 

No ho entenc, maleït fat 1 
Valentí, deixa’l torment 
que lo teu cap aclapara, 
jo com sempre so’l teu pare. 

Es inútil fingiment, 
puix vostra contestació 
a l’evidència ha posat 
qu’el nom de fill que m’heu dat, 
no és el meu. 

Valentí I 

No! 

Mos pares on son, a on ? 
perquè soc al costat vostre ? 
perquè besàveu mon rostre ? 
perquè vetllàveu mon son ? 
perquè d’infantó heu dirigit 
mos passos, tal com feu ara ? 

Perquè heu volgut que per pare 
vos tingués des de petit ? 

( Veient el silenci de Mateu.) 
Calleu... Oh! tingueu pietat, 

que mon cap fins vol obrir-se...! 
perquè negueu lo que a en Qudrse 
jo ho he sentit ? No heu negat ? 
No compreneu mon torment ? 

Oh, si! Amb tal revelació 
al pit s’hi clava ’l fibló 
d’un continuo sofriment. 

Veig negre lo meu passat, 
los meus jocs de l’infantesa, 
l’immens goig de jovenesa, 
l’amor ver que os he portat. 

L’amor dols, pur per ma aimada 
que ja veia conseguit 
i que avui dintre del pit 
com aresta està clavada. 

Tot perdut, tot és en va, 
res queda de la infantesa, 
tot perdut, ditxa, riquesa, 
han fugit per no tornar. 

Mat. Perquè amb neguit vols que creixi 
ton cor sempre bo i senzill ? 

Qu’és que’t sap greu se’l meu fill ? 
Digues; qu’encar que fereixi 
mon pit ta contestació, 
tinc força per resistir-la, 
la vull clara, sens fingir-la, 
com t’he ensenyat a ésser jo? 

Val. Si’m sap greu se’l vostre fill ? 

Bé ho sap Deu que no és vritat; 
mes com per casualitat 
ho he sabut ; és tan senzill 
arrencar-ne del meu cor 
la febre que n’esbatega; 
l’angoixa que’l cap ofega, 
fent sentí l’esglai de mort. 

Jo no ho vui més dins ma pensa 
per ma boja fantasia, 
hi veig corre amb ver follia 
tota ma desgràcia immensa. 

Sens voler per ella passen 
fantasmes aterradores, 
mil ombres esglaiadores 

II 


que somriuen i amenacen... 

Veig mon pare amb fers instints 
(i m’horroritza el pensar-ho) 
que du un bulto i vol tirar-ho 
de l’abim, endins, endins. 

Veig la mare com plorosa 
fent gemecs de viu dolor 
vol fer trossos de son cor 
per obrir-se amb ell la fossa. 
Que’l meu pare; ubriac somriu, 
mentre ’l fill l’abim rodola, 
que la mare allí’s cargola 
bo i plorant qui al cel fa niu. 
Veig també tot d’un plegat 
un infant amb ulls plorosos 
de cabells negres, sedosos, 
per lo poble mig volfat, 

« Es un bort I » , tothom li crida, 
no te pares, no’ls coneix, 

«Fora del poble eix esqueix 
qu’és de rassa maleïda.» 

I’l nin plora i neguitós 
busca en va que’s compadeixin, 
que sens cor no’l maleeixin 
qu’ell sols cerca pau, repòs... 
mes inútil és son prec, 
no’ls hi arriba a les entranyes; 
commouria les muntanyes 
si sentien son gemec, 
mes cap d’ells te gens de cor 
tothom se’n riu, tothom crida, 
ell no te dret a la vida...l 
Es bordet, deixeu-lo, és bortl 
Mat. Oh, Valentí, per pietat 
això és folla fantasia. 

Res de lo que’n ton cap nia 
s’acosta a la realitat. 

Ni ets bort, ni mai lo teu pare 
sigué com tu’l veus rastrer. 

Fou honrat com el primer 
sens que mai per ella la cara 
hagis d’abaixar, t’ho jur’, 


Digitized by 


Googlc 


. 


— 27 — 

i si’l nom d’ell no has portat 
del secret jo só’l culpat, 
puix l’amor veement i pur 
que per tu sempre he sentit, 
sigué’l que m’aconsellava 
que si’l teu nom ver callava 
fora aimat amb més delit. 

Mes ja que saps la vritat 
perdonem de ma ambició, 
si és que vols deixar-me... 

Val. No I 

No seré jamai ingrat. 

Mat. (Sentint com Jordi canta a dintre. Vegis la 
cançó del final. Durant aquesta pausa entra 
Joan en la forma citada y sortint altre volta 
desseguida.) 

Sents ? 

Val. En Jordi... pobre boig! 

Sempre ’l segueix sa mania, 

10 bressol, son fill d’un dia 

11 han robat repòs i goig. 

Jordi (Que surt pel foro en el moment que fa un 
llampec , ensimismat contempla la part de 

fora.) 

La tempesta ! Aquella nit, 
també com avui bramava 
i un punyal, ai!, s’esfonsava 
de ma dona al mig del pit. 

Mat. Mim : el sents ? Tu lo teu pare 
plores, ell per lo seu fill. 

Jordi (En la mateixa actitud.) 

Mon fillet veia’l perill 
i reia, com riu encara... 

Val. Pobre boig! 

Jordi (Sens fixar-se en els personatges que estant en 

escena i dirigint-se a la llar.) 

I la Treseta 

gronxava allí al seu fillet... 

l’amanyagava, pobret ! , 

non, nan, nan, non, la noneta...! 

(Fa un moviment com si amb els braços 
gronxés una criatura , fins que queda com 
aletargat assentant-se a Vescó.) 

Mat. 

Val. 

Mat. 

Val. 

Mat. 


Mat. 


w. 


Valentí, jyrou sofriment, 
ja lo teu cap n’aclapara, 
demà sabràs qui és ton pare, 
si aixís fineix ton turment. 

Oh, sí! ho desitjo amb anhel! 

I si després de la història 
vols deixar-me, en ta memòria 
no guardis jamai lo fel, 
que per tu és tant mon amor 
que hi daria fins la vida. 

Pare! 

Pare, encara’m crida, 
soc felís : veig lluny la mort. 

Vés, busca’l repòs, fill meu, 
dins ton llit; la nit avansa. 

Qu’amb lo nou jorn l’esperança, 
rebroti en ton pit. Adeu. 

(Valentí demostrant abatiment es dirigeix a 
Vescala , desapareixent per ella.) 


ESCENA XII 

mateu i jordi, en La mateixa actitud 

Pobre noi ! Es tot cor i aixís l’estimo, 
és dòcil com cap més, i estic cert m’aima: 
jo amb goix remediaré la traidoria 
qu’un jorn lo meu germà per l’or va fer-ne. 
Germà! Germà só jo de serp rastre ra 
qu’en mig del vici sens recel s’enclota, 
sens veure qu’aquest llot marca ma carai 
Ai ! L’or el fa capàs, per ma desgràcia, 
del crim més horrorós, sa fantasia 
sols gosa amb lo diner, perquè sos vicis 
com sempre n’ha seguit, pugui seguir-ne. 

Jo’l tinc de vigilar, és una fúria 
quan veu que l’hi desfan lo plan que porta. 
Mon fill, en Valentí, oh, Deu me valgal 
Pot caure tard o lluny dintre ses uipesí 
i allavors, m’estremeixo, el qu’assessina 
una dona i amb goix a l’abim llensa 

lo pare de l’infant qu’al bressol plora, 
te’l cor capàs de tot, me’l mataria, 
i jo sense ell soc arbre que’l llamp; trenca. 

No fill : vull que tu gosis : que ta, rialla 
és glòria que’l meu cor joiós desitja 
i al veure’t entristit tot ell s’anyora. 

No vull que la tristesa el cor t’ofegui 
i per ’xo mai sabràs qui és lo teu pare, 
a no ser qu’un miracle fes descórrer 
lo vel de la raó del pobre idiota. 

(Se’n va pel mateix puesto de Valentí .) 


ESCENA XIII 

JORDI, RAFEL i JOAN pel foro . 

Raf. Ja està la feina enllestida 
i qu’era hora a bona fe 
puix la tempesta s’acosta 
molt depressa. 

Joan (Pensatiu.) Si... 

Raf. Què tens? 

Quines estranyes cabòries 
regiren lo teu cervell ? 

Que tens por que la Mundeta 
no t’estimi ? 

Joan (Com abans.) Sí... 

Raf. Beneit ! 

I total per una mossa 
tu’t capfiques ? 

Joan (Sens sapiguer que dir.) Que’t diré...? 

Raf. No’m digas res; no’t defensis, 

sempre seràs el mateix 
enamorat com un bèstia, 
llensant suspirs, fent gemecs... 

Si fos noia no’t voldria...! 

(Va a tancar la porta i’s veu un llampec 
seguit d’un tró llunyà.) 

Quins llampecs, mare de Deu! 

(Jordi al sentir el tro s’estremeix i mira tot 
esverat .) 

Joan 

Raf. 

Joan 

Raf. 

Joan 

Raf. 

Joan 

Raf. 

Joan 

Raf. 


Joan 

Raf. 


Joan 


Ra*. 

Mos. i 
Raf. 


Aquesta nit’m recorda 
lo crim que’s va fer fa temps. 

Que no’l saps? 

No m’amohinis... 

Ni ho sé, ni ho vull sapiguer. 

Noi, quin gènit més viu gastes. 

Si no se’l que’m dic. 

Ja ho crec. 

Tot això per una mo6sai 
Deies de rhistòria... 

Què ? 

Del crim qu’es va fer aquí al poble. 

Vols saber-la ? 

Compta. 

Pues 

era una nit com aquesta 
d’esgarrifosos llampecs, 
quan van entrà varios lladres 
a n'el mas de les Tres Creus 
i van matà la mestressa, 
van endur-se’n son fillet, 
i a l’amo van i me’l tiren 
baix d’un single. 

(Indiferent.) Be, i que més? 

Que't sembla poc ? No estàs bo ? 

Com hi ha món, de tu n'hi ha< un feix. 

Es lo qu’en Valentí ’ns deia, 
aquesta nit amb secret. 

No te’n recordes...? Parlava 
del boig... i a mi’m sembla que 
no voldria equivocar-me, 
pro l’amo del mas... és ell. 

No t’ho sembla a tu ? Què hi dius ? 

Ai! No se’l que tinc, no ho sé. 

Ves, deixaml 

( Veient els dos mossos que surten del sote- 
rrani.) 

Mira aquells surten. 

Cap a retiro, xiqüets ! 

Bona nit ! 

Tingueu-la bona. 

Ja heu deixat les saques be? 

Mos. i 
Raf. 


Mos. i 
Raf. 

Joan 

Raf. 

Joan 

Raf. 

Joan 

Raf. 

Joan 

Raf. 

Joan 

Raf, 


Totes ben arreconades 
han quedat. 

Doncs, apa, prest 

a dormir. 

(Retirant-se amb l'altre per la porta lateral 
dreta.) 

Fins demà ! 

/ Arriba , 

Joan! Cuita, que no vens? 

T’he dit que no. 

Es dir, que’t quedes ? 

Què hi faràs aquí, solet ? 

(Confós.) M’en vaig a dormí a l’estable, 
la mula no se’l que té. 

Vols que hi vagi ? 

No, ja’m passa. 

Podràs dormir més quietet... 

No: mil gràcies, t’ho agraeixo, 
ja’m passa, no serà res. 

Ja ho saps, si’m necessites 
pots crida rm’ sens compliments. 

No, Rafel, te dono les gràcies. 

Es un bon noi... bueno, adeu. 

(Encen un llum d'oli , de ganxo , i se'n va pel 
cantó que han sortit els altres.) 


ESCENA XIV 

JOAN i JORDI 

S'ha de tenir en compte que Jordi va mirant com en- 
cantat la claror dels llampecs. Els trons van sentint- 
se més propers. 

Joan Malhaja ma set I Malhaja 
mon desig per més diners, 
qu’han lograt que jo al meu amo 
pugui vendre en un moment. 

Sento malestar i angoixa 
i uns repics en mon cervell, 
com si mon cap aixafessin. 

Qu’he fet. Oh, Deu meu! qu’he fet? 

Quir. 

Jordi 

Joan 


Quir. 

Joan 

Me deien si recordava 
lo crim d’allí les Tres Creus ! 

Quins intents portarà en Quirse? 

Si seran...? Oh, no pot ser! 

La traïció encar no és comesa, 
puc salvar-lo, hi soc a temps; 
vull previndre a ne’l pobre amo, 
lo que trama’l germà seu. 

( Truquen , a poc , a poc.) 
Mes qu’escolto! En Quirse truca. 

Que faig? l’obro? Deu del cel! 

Mai! Lo record me pertorva, 
de lo mas de les Tres Creus...! 

(La tempesta se sent retrunyir amb força.) 
Oh ! Què faig ? Diré que marxi, 
jo a l’amo defensaré 
encar que la mort hi trobi 
complint amb lo meu deber... 

(Se sent tornar a trucar. Joan va a obrir i al 
ser la porta oberta es veu un llamp que 
ilumina tota Vescena , seguit <Vun tro horro- 
rós. Jordi s’aixeca esparverat i al veure a 
Quirse que entra amb una careta posada , 
Uensa un crit d’alegria ofegat.) 


ESCENA XV 
Dits i quirse 

Ta era hora ! 

Oh! 

Si, és vritat, 

mes jo aquí no us donc l’entrada 
teniu, l’or que m’haveu dat, 
vull ser pobre, mes honrat. 

(Ple d’ira.) Què dius, neci? 

No m’enfada 

lo tracte aquest, soc traidor 
i’l títol’m mereixia, 
primer vull la pau del cor, 
que no munts d’aquest tresor 

Jordi 


Quir. 

Jordi 


Quir. 

Joan 

Quir. 

Joan 

Quir. 

Joan 

Quir. 


Jordi 

Quir. 

Jordi 

Joan 

Jordi 


Joan 

Jordi 


que lo meu nom envilia. 

(Llamp i tro fort.) 
(Que des de V entrada de Quir se ha seguit 
sos moviments com si despertés d’un somni.) 
Oh ! Que veig ! Es el malvat 
qu’amb sa cara emmascarada, 
vol matar mon fill aimat... 

Deixa’m pas...! 

T’hauré salvat 
fillet, aquesta vegada! ‘ 

(Es dirigeix vers l’escala com per tancar el 
pas.) 

Enrera I 

No. 

En va ho pretens, 

puix ja ma paciència fina. (Lluitant.) 

Fora. 

Mai... 

(Caient.) Vençut! 

(Amb satisfacció a Joan.) Comprens 
qu’amb mi... Vos! 

(Crit de sorpresa veient- que Jordi li tanca el 
pas.) 

Je! Je! Et sorprens? 
Qu’és que vols sang ? Sí? Doncs, vina. 

(Ràpit se llença sobre Quirse, agafant-lo pel 
coll) 

Miserables I 

(Fent esforços perquè el deixi anar.) 
Ah ! Ja ets meu ! 

(Amb sorpresa.) 

Jordi ! 

(Rient amb locura.) 
Ja! Jal Aixís, riu ara. 

Jo també ho faig, no ho veyeu ? 

Cargolat! Si no’m sap greu...! 

Vina amb mi aixís cara a cara! 

(Uensant-4,0 a terra.) 

Ves, no’t vull....! 

(Quirse cau mort.) 
Jordi, l’heu mort ! 

Ell mon fill amenassava 

Joan 

Jordi 


Mat. 

Val. 

Jordi 


Mat. 

Jordi 


Mat. 


Jordi 


qu’és un tros de lo meu cor. 

Ell ma esposa, mon amor, 
si no’l deturo’m matava. (Cridant.) 

Veniu tots que ma venjança 
tinc complerta... Síl 

Qu’heu fet ? 

Moriria d’anyorança 

si aquest vil, amjb sa esperança 

realitzés son malvat fet. (Surten tots.) 


ESCENA ULTIMA 

TOTS 

Què son tants crits ? 

Ohl Què passa? 

Vniu tots, no’l coneixeu? 

Venia a robar ma casa, 
n’era un ser de mala rassa 
que venia pel fill meu. 

Mon germà I 

No tingueu por, 
ha sigut un breu instant, 
l’he agafat amb mes mans fort, 
l’he deixat i ha caigut mort. 

Ni un sol crit ! 

Oh, Deu és gran 1 
Castiga la traidoria, 
com és just ho reconec, 
i del cap del boig destria 
lo vel qu’abans lo cobria... (Resolut.) 
Valentí: saps aquell prec 
que fa poc aquí’t negava ? 

(Delirant.) La tempesta 1 Aquella nit 
també com avui bramava, 
i un punyal, ail, s’enfonsava 
de ma esposa al mig del pit. 

Ell? 

Si, abraça’l, qu’és ton pare! 

(Llençant un crit de l’ànima.) 


Val. 

Mat. 

Val. 


Pare! 


Jordi 

Val. 


Jordi 


Val. 

Jordi 

Val. 

Mat. 

Jordi 

Val. 

Jordi 


Mat. 

( Girant-se .) Com ? 

Oh, pare meu...! 

Que’m desconeixeu encara? 

No us sombreja’l goig la cara? 

Calla, calla, sí; per Deu, 

no despertis l’infantó 

que dorm tranquil, somrient... 

Ja des de avui cap traidó 
podrà fer esclatar son plò. 

Jo’l vetllo continuament. 

( Amb dolor.) Pare! 

Ves! 

Deu de pietat ! 

(Esclatant amb un plor.) 

Què he fet...? 

Vina, està tot sol... 

Jo só’l fill que us han robat... 

Mon fill tu...? 

(Rient amb amargura.) 

M’has enganyat. 

Mira, és buit lo seu bressol; 
puix mon fill, mon fill tant bell 
ja per sempre l’he perdut; 
va robar-lo’l traidó aquell I 
(Torna altra volta amb lo posat d’idiotisme 
primitiu i surt començant la cançó , que 
canta amb força , mentres el teló va caient , 
amb complerta pausa i la tempesta està 
desencadenada amb tota la fúria. De modo 
que al començar a baixar el teló , Jordi can- 
ta , Valentí es llença als braços de Mateu , 
i els moços amb la barretina fora s’age- 
nollen al voltant de Quirse.) 

Si un pare tu perds amb ell, 
tindràs amb mi segú escut ! 

(Ho diu obrint-li els braços , on Valentí es 
llença arrencant un gran plor.) 

LLETRA 


Dorm, fillet dorm, que ta mare amb goig bressa, 



C-RJJO 


dorm sens cuidado al tic-tac del bressol, 
non la non non, la non non, la non neta, 
non la non non, la non neta, non non. 

Dorm mon fillet, qué ja vetllo ton son, 
dorm fillet meu, la non neta, non non. 

